钦定古今图书集成/明伦汇编/交谊典/第047卷 > 《谢王宜远饷黄雀》刘诜
## 钦定古今图书集成/明伦汇编/交谊典/第047卷 > 《谢王宜远饷黄雀》刘诜

“野田秋阴稻穗垂，山禽来啄日以肥。斑斑背点楚雁
色，煌煌腹借仓庚衣。稍饥作阵带雨下，既饱联翅穿
云飞。土人携网巧觇伺，或布一网无脱遗。高明购买
贵初出，但取悦口宁论赀。”馔美鲜净凝琥珀，入酒潋
滟明琉璃。诗人尤喜体质滑，锡以美号柔绵披。嗟哉
群百性命易，一旦鼎镬鱼贯随。物惟有美足取，害复
以贪得忘罟维。头颅万里奉包篚，幸免远贡遭明时。
吾徒纵食诚有愧，扪腹何以酬相知。